Para outras páxinas con títulos homónimos véxase: Hythe.
Rúa principal de Hythe
**Hythe** é unha parroquia civil e vila do condado de Kent (Inglaterra).

Xeografía
---------

Segundo a Oficina Nacional de Estatística británica, a parroquia de Hythe ocupa unha superficie de 12,27 km².

E segundo o censo de 2001, a vila de Hythe tiña 14 170 habitantes (45,94% varóns, 54,06% mulleres) polo que a súa densidade de poboación nese ano era de 1 154,85 hab/km².

A cidade conta con edificios medievais e xeorxianos, así como unha igrexa saxo-normanda nun outeiro próximo, e cun paseo marítimo victoriano. Hythe estivo noutra época defendida por dous castelos, Saltwood e Lympne. O *Hythe Town Hall* (Casa do Concello de Hythe``), un edificio de estilo neoclásico, completouse en 1794.

O mercado de Hythe antigamente establecíase na *Market Square* (hoxe *Red Lion Square*) cerca de onde agora hai un mercado de agricultores cada segundo e cuarto sábado do mes. Hythe ten clubs de xardinaría, equitación, birlos, tenis, crícket, fútbol, ​​squash e vela.

### Demografía

Dos 14 170 habitantes de 2001, o 16,82% eran menores de 16 anos, o 68% tiñan entre 16 e 74 e o 15,19% eran maiores de 74. A media de idade era de 45,78 anos. Do total de habitantes con 16 o máis anos, o 22,64% estaban solteiros, o 55,84% casados e o 21,52% divorciados ou viúvos.

O 93,7% dos habitantes eran orixinarios do Reino Unido. Do resto, os orixinarios de países europeos comprendían o 2,65% da poboación, mentres que o 3,66% nacera noutros lugares. Segundo o seu grupo étnico, o 98,28% eran brancos, o 0,51% mestizos, o 0,88% asiáticos, o 0,13% negros, o 0,11% chineses e o 0,1% doutros. O cristianismo era profesado polo 78,3% da poboación, o budismo polo 0,28%, o hinduísmo polo 0,54%, o xudaísmo polo 0,15%, o islamismo polo 0,1%, o sikhismo polo 0,02% e outras relixións polo 0,28%. O 13,07% eran non relixiosos, e o 7,25% no marcaron ningunha opción no censo.

5 857 habitantes eran economicamente activos, 5 587 deles (o 95,39%) empregados e 270 (o 4,61%) desempregados. Había 6 388 fogares con residentes, 228 baleiros e 104 eran aloxamentos de vacacións ou segundas residencias.

Historia
--------

No famoso *Cinque Port*, Hythe unha vez tivo un importante porto que, no transcurso de 300 anos, na actualidade desapareu debido á sedimentación. O *Cinque Port central*, situado entre Hastings e New Romney ao oeste e Dover e Sandwich ao leste.

Segundo Edward Hasted, na súa obra *The History and Topographical Survey of the County of Kent (1778–99)*, unha frota francesa acercouse a Hythe en 1293 e desembarcaron 200 homes, pero "os habitantes da cidade enfontráronse a eles e matáronos a todos; a flota izou as velas e non fixo máis intentos".

En 1348 a peste negra asolou a Hythe e, en 1400, a peste reduciu aínda máis a súa poboación.

Hythe non ten escudo de armas; pero o selo da súa corporación municipal presenta unha embarcación antiga cun mastro, dous homes nel (un tocando un corno) e dous homes acostados no brazo da verga.

### A cervexa en Hythe

Hythe foi a sede da empresa cerveceira *Mackeson Brewery* que, despois de varios cambios de propiedade, pechou en 1968. Foi o lugar onde naceu a *Mackeson Stout*, un tipo de cervexa elaborada por primeira vez en 1909, que se converteu nunha marca nacional. *Mackeson Stout* xa non se elabora localmente, senón que se fabrica baixo licenza por unha das principais cervexeiras de Inglaterras.

*Hythe Ranges* é un campo de adestranamento militar que ocupa unha gran parte da costa de Hythe. O acceso a esta sección da costa está restrinxido cando hai bandeiras vermellas.

Galería
-------

* Igrexa metodistaIgrexa metodista
* Igrexa de St MichaelIgrexa de St Michael
* Igrexa de St LeonardIgrexa de St Leonard
* Casa do ConcelloCasa do Concello
* Casa antigaCasa antiga
* Royal Military Canal*Royal Military Canal*
* Outono no CanalOutono no Canal

Notas
-----

1. 1 2  Táboas: «Usual Resident Population (KS01) for Amalgamated Parishes», «Ethnic Group (KS06) for Amalgamated Parishes», «Country of Birth (KS05) for Amalgamated Parishes» e «Religion (KS07) for Amalgamated Parishes», dispoñíbeis para descarga aquí Arquivado 08 de setembro de 2011 en Wayback Machine.. Office for National Statistics *(en inglés)*.
2. 1 2 3  "Area: Hythe CP (Parish)" (en inglés). Office for National Statistics. Arquivado dende o orixinal o 05 de marzo de 2016. Consultado o 4 de decembro de 2020.
3. ↑  Historic England. "The Town Hall (1068981)". *National Heritage List for England*. Consultada o 27 de abril de 2022.
4. ↑  Hasted, Edward (1972) [1797]: *The History and Topographical Survey of the County of Kent (2nd ed.)*. Maidstone, UK: EP Publishing and Kent County Library. ISBN 0-8540-9789-9.
5. ↑  British History Online. Kent "The town and parish of Hythe". Arquivado desde o orixinal o 7 de decembro de 2015. Comsultado o 27 de abril de 2022.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Hythe*** |

### Ligazóns externas

* The Parish of St Leonard, Hythe *(en inglés)*.

|  |  |
| --- | --- |
| Control de autoridades | 
* Wd: Q967166
* EBID: ID
* GeoNames: 2646316
* MusicBrainz: ID
* OSM: 2580090

 |